सिंगर पलक मुच्छल के भाई पलाश के साथ आईं नजर, फैंस बोले- शादी कब करोगे
Smriti Mandhana And Palash Muchhal Pictures भारतीय महिला क्रिकेट टीम की स्टार बैटर स्मृति मंधाना का बॉलीवुड कनेक्शन सामने आया है।
भारतीय महिला क्रिकेट टीम की स्टार बैटर स्मृति मंधाना का बॉलीवुड कनेक्शन सामने आया है। स्मृति ने हाल ही में अपने सोशल मीडिया अकाउंट से बॉलीवुड डायरेक्टर, म्यूजिक कंपोजर और सिंगर पलाश मुच्छल के साथ कुछ तस्वीरें शेयर की हैं। इन तस्वीरों के सामने आने के बाद से ही यह चर्चा है कि स्मृति और पलाश एक दूसरे को डेट कर रहे हैं। बता दें कि पलाश, बॉलीवुड सिंगर पलक मुच्छल के भाई हैं।
बर्थडे विश करते हुए शेयर की तस्वीर
हाल ही में स्मृति ने अपने इंस्टाग्राम अकाउंट पर पलाश के साथ कुछ तस्वीरें शेयर करते हुए लिखा, 'जन्मदिन मुबारक हो नेक दिल इंसान। तुम्हारा यह साल अच्छा गुजरे।' इन तस्वीराें में स्मृति ब्लैक आउटफिट्स में नजर आ रही हैं, वहीं पलाश ब्लैक ट्राउजर और व्हाइट शर्ट में दिख रहे हैं। स्मृति की इस पोस्ट पर जेमिमा रोड्रिग्स और हरलीन देओल समेत भारतीय महिला क्रिकेट टीम की कई और खिलाड़ियों ने कमेंट किया है।
मिले फैंस के मिक्सड रिएक्शंस
वहीं दूसरी तरफ इस पोस्ट के वायरल होते ही फैंस ने इस पर मिक्स्ड रिएक्शन दिए हैं। कमेंट सेक्शन में कई फैंस ने उन्हें कपल घोषित कर दिया है। साथ ही दोनों से यह भी पूछा जा रहा है कि वे शादी कब करने वाले हैं। एक फैन ने कमेंट किया, ‘आप दोनों की शादी का इंतजार कर रहा हूं।’ वहीं एक ने लिखा, ‘ये देख कर मेरा दिल टूट गया।’ एक यूजर ने तो यह तक लिखा डाला कि ‘माफ करना स्मृति पर आप इससे बेहतर डिजर्व करती हैं।’
पहले भी वायरल हुई थी एक फोटो
बता दें कि यह पहला मौका नहीं हैं जब स्मृति और पलाश साथ नजर आए हैं। इससे पहले भी स्मृति के जन्मदिन की पार्टी से उनकी और पलाश की कुछ तस्वीरें वायरल हुई थीं। इन तस्वीरों में पलाश स्मृति को केक खिलाते हुए नजर आ रहे थे। इसके अलावा स्मृति कई मौकों पर पलाश की बहन पलक मुच्छल और उनकी पूरी फैमिली के साथ भी नजर आ चुकी हैं।
पलाश ने ‘अर्ध’ से किया डायरेक्टोरियल डेब्यू 
प्रोफेशनल फ्रंट की बात करें तो पलाश ने बतौर म्यूजिक कंपोजर फिल्म ‘ढिश्कियाऊं’ से बॉलीवुड डेब्यू किया था। उन्होंने अमिताभ बच्चन स्टारर फिल्म ‘भूतनाथ रिटर्न्स’ का फेमस गाना 'पार्टी तो बनती है' भी कंपोज किया था। हाल ही में पलाश ने फिल्म ‘अर्ध’ से अपना डायरेक्टोरियल डेब्यू भी किया है। राजपाल यादव और रुबीना दिलैक स्टारर इस फिल्म की कहानी भी उन्होंने ही लिखी थी।